واشینگتن شهرینده - آغ ائوین قارشی‌سیندا کئچیریلن اعتراض تدبیرینده ائرمنیستان سلاحلی قوه‌لری‌نین آذربایجانین یاشاییش منطقه‌لرینی - ترتر، گورانبوی، برده، یئولاخ، آغدام، آغجابه‌دی، بئیلقان، فضولی رایون‌لارینی، گنجه و مینگه چویر شهرلرینی، دیگر اراضی‌لری توپ و راکت آتشینه توتماسی نتیجه‌سینده سیویل اها‌لی آراسیندا تلفاتین باش وئرمه‌سی، سیویل لرین و گوناه‌سیز کؤرپه‌لرین هلاک اولماسی، یاشاییش ائولری و سیویل اوبیئکت‌لرین داغیدیلماسی سرت شکیلده پیسله‌نیب.
سویداش‌لار حربی عملیات‌لار بؤلگه‌سیندن اوزاقدا یئرلشن یاشاییش منطقه‌لرینی آتشه توتان ائرمنیستانین فاشیست سیاستینی و تجاوزکار ماهیتینی پیسله‌ییب، اولوسلار آراسی توپلومون دقتینی بو واندالیزم آکت‌لارینا یؤنلدیب‌لر.
آغ ائوین قارشی‌سیندا کئچیریلن اعتراض تدبیریندون سونرا تورکیه-‌نین واشینگتن-داکی سفیرلیک بینانین قارشی‌سینا گئدن قروپ سئوگی نوماییش ائتدیریب.
سفیرلیک امکداش‌لاری قروپ‌داکی‌لارلا سلام‌لاشا‌راق تورکیه-‌نین آذربایجانا دستکینی دیله گتیریب‌لر.
